Det ble avholdt styremøter nr. 03-14 i Momarken-selskapene 27-03 på selskapets kontor. Samtlige styremedlemmer med unntak av Anja Aarsrud Guererra var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

\*Omsetningsrapport pr uke 12.

\*Korrespondanse mellom partene ifm oppsigelsessak.

\*Unionskampen. Diverse kommentarer og tilbakemeldinger på arrangementet som utelukkende var svært positive.

 Orienteringen med kommentarer ble tatt til etterretning.

Regnskapsrapport pr februar.

Rapport med kommentarer var forhåndsutsendt og ble kommentert av daglig leder.

Rapporten med kommentarer ble tatt til etterretning.

Forberedelse GF.

Styret besluttet enstemmig at GF i Momarken Toto AS avholdes først.

Eventuelt.

På bakgrunn av vellykket salgsarbeid knyttet til Unionskampen, søkes lokallagene i regionen aktivisert i nye salgsaktiviteter i forbindelse med V75-stevnet 19. mai. Lagslederene inviteres som gjester på løpsdagen.